Ambosanga

Ny ambosanga dia karazam-borona salantsalany tsy fahita afa-tsy eto Madagasikara ary anisan' ny fianakaviana Cuculidae. Coua cristata ny anarany ara-tsiansa. Izy io dia tsy misy afa-tsy eto Madagasikara, indrindra any amin’ ny faritra amorontsiraka. Ny ambosanga dia tsy dia mahay manidina, noho izany dia ho hita matetika izy io mitsambikina avy amin' ny sampana iray mankany amin' ny sampana iray hafa eny ambony hazo. Mampiavaka azy indrindra ny lamosiny volondavenona manopy maitso, ny sangany volondavenona misongadina, ny tratrany miloko menapina, ny kibony fotsy ary ny pentina amin' ny hodi-masony tsy misy volo izay manga maitso mamiratra.

 Zana-karazana 
Ny ambosanga  dia misy zana-karazana efatra:

 Coua cristata cristata (Linnaeus, 1766)
 Coua cristata dumonti (Delacour, 1931)
 Coua cristata maxima (Milon, 1950) — lehibe kokoa noho ny zana-karazana hafa rehetra, araka ny anarany, fa maizina kokoa.
 Coua cristata pyropyga (A. Grandidier, 1867)

 Jereo koa 

 Indreto ny anarana mety hanondroana karazana Coua misy eto Madagasikara, izay mety hanondro karazam-borona hafa na zavatra hafa: arefy - abosanga - alihotsy - alihotsy - aliotse - aliotsy - ambosanga - ariha - eoke - eoky - famakiakora - goribe - haliotsy - kadibake - lejabe - taitso - tivoka - tivoky - tokambolo - tsikokofotsy - tsiloko - tsipara

 Cuculus
 Centropus

 Lisitry ny anaram-borona amin' ny teny malagasy
 Lisitry ny karazam-borona eto Madagasikara